《龙子祠农人享神》
宋代·王士元

晋州之西，山日藐姑。
有泉源源流不潴，疏为八道沟与渠，
坐令瘠土成膏腴。多黍多稌多麻蔬，
沄沄万亩碁局如。田家终岁惟勤劬，
虽有乾旱无忧虞。割牲酾酒父老趋，
坎坎击鼓吹笙竽。报答龙神醉饱余，
宛若泽国江乡居。晋州之东民岂迂，
耕种自亦为农夫。年年汲井井欲枯，
赤日炙背田不濡。父子筋力疲辘轳，
肩頳汗浃区区。老我见此空嗟吁，
谁把劳逸分两途，凶年且为宽赋租。

作者简介：宋汝南宛丘人。王仁寿子。善丹青，兼诸家之妙。人物师周昉，山水学关仝，屋木类郭忠恕，皆精微。后以荐摄南阳从事。